টনি ব্লেয়ার ও তাঁর পাশ্চাত্যের মিত্রগণ মধ্যপ্রাচ্যের বিপ্লবে নিরপেক্ষ নন। মিশরে তাদেরও একটি পক্ষ রয়েছে এবং ঘনিষ্ট মিত্রও রয়েছে। নিজেদের সে সেক্যুলার পক্ষ ও মিত্রদের চিনতে টনি ব্লেয়ার ভূল করেননি। তাদের পরাজয়ে তিনি যে দুঃখী এবং তাদেরকে একাকী ছেড়ে দেয়া যে পাশ্চাত্যের জন্য ঠিক হবে না সে পরামর্শটিও তিনি উক্ত প্রবন্ধে রেখেছেন। তিনি লিখেছেন, “Remember that in Egypt, yes, the Muslim Brotherhood won a majority. But the outcome was close. There are a lot of worried liberal-minded people there who believe in more secular democracy as we do in the West. They shouldn’t be forgotten.” অর্থঃ “স্মরণ করুন যে, মিশরে মুসলিম ব্রাদারহুড সংখ্যাগরিষ্টতা পেয়েছে। কিন্তু ফলাফলটি অতি কাছাকাছির। সেখানে রয়েছে উদার মনের বহু মানুষ যারা সেক্যুলার গণতন্ত্রে বিশ্বাস করে –যেমনটি আমরা পাশ্চাত্যে বিশ্বাস করি। তাদেরকে ভূলে থাকা যাবে না।” অর্থাৎ কারা তাদের নিজেদের লোক টনি ব্লেয়ার সে বিষয়টি গোপন রাখেননি। হুসনে মোবারকের দীর্ঘকাল শাসনে এবং পাশ্চাত্যের অর্থে প্রতিপালিত শত শত এনজিওদের হাতে গড়ে উঠা বিপুল সংখ্যক সেক্যুলারিস্টদের ঘাড়ে বন্দুক রেখে পাশ্চাত্য তাদের নিজেদের লড়াইটি লড়তে চায়। সে লড়াইটি ইসলামের বিরুদ্ধে। সেক্যুলারিষ্টরা তাদের ফুট সোলজার তথা পদসৈনিক। ফলে বিপ্লবের বিরুদ্ধে এবং তাদের পক্ষে লড়তে রেডিমেড একটি গ্রুপ রীতিমধ্যেই সেখানে এখন দু’পায়ে খাড়া।